India Cricket Team
టెస్టు ర్యాంకింగ్స్‌లో టీమిండియా నంబర్‌ వన్‌
దుబా§్‌ు: అంతర్జాతీయ క్రికెట్‌ మండలి(ఐసిసి) బుధవారం టెస్టు ర్యాంకింగ్స్‌ను ప్రకటించింది.కాగా ఈ జాబితాలో టీమిండియా అగ్రస్థానాన్ని నిలబెట్టుకుంది.115 పాయింట్లతో భారత్‌ నంబర్‌ వన్‌ స్థానంలో నిలువగా,111 పాయింట్లలో పాకిస్థాన్‌ రెండవ స్థానంలో కొనసాగుతుంది.కాగా 108 పాయింట్లలో ఆస్ట్రేలియా మూడవ స్థానంలో నిలువగా, ఆ తరువాతి స్థానాల్లో ఇంగ్లండ్‌,దక్షిణాఫ్రికా,శ్రీలంక, న్యూజిలాండ్‌,వెస్టిండీస్‌,బంగ్లాదేశ్‌లు ఉన్నాయి.ఇక బౌలర్ల జాబితాలో టీమిండియా స్పిన్నర్‌ అశ్విన్‌ తన నంబర్‌ వన్‌ ర్యాంకును కాపాడుకున్నాడు.ఇటీవల న్యూజిలాండ్‌తో ముగిసిన సిరీస్‌లో సత్తా చాటి 200 వికెట్ల క్లబ్‌లో చేరిన అశ్విన్‌ 900 పాయింట్లతో టెస్టు బౌలర్లలో అగ్ర స్థానంలో కొనసాగు తున్నాడు. కాగా 878 పాయింట్లతో ఇంగ్లండ్‌ బౌలర్‌ జేమ్స్‌ అండర్సన్‌ వరుసగా రెండు, మూడు స్థానాల్లో ఉన్నారు.ఇక ఆలౌరౌండర్ల జాబితాలోనూ అశ్విన్‌ టాప్‌ ఉండగా రెండవ స్థానంలో బంగ్లాదేశ్‌ ఆటగాడు షకీబుల్‌ హసన్‌ ఉండగా,మూడవ స్థానంలో జడేజా కొనసాగుతున్నాడు.బ్యాట్స్‌మెన్‌ ర్యాంకింగ్స్‌లో ఆస్ట్రేలియా కెప్టెన్‌ స్టీవ్‌ స్మిత్‌ మొదటి స్థానంలోనూ,పాక్‌ సీనియర్‌ ప్లేయర్‌ యూనిస్‌ ఖాన్‌ రెండవ స్థానంలో,ఇంగ్లండ్‌ ఆటగాడు రూటూ మూడవ స్థానంలో ఉన్నారు.కాగా 825 పాయింట్లతో భారత ఆటగాడు రహానే ఆరవ స్థానంలో నిలిచాడు. ఛటేశ్వర్‌ పుజారా,కోహ్లీ వరుసగా 15,17 స్థానాల్లో ఉన్నారు.